Arco de Mazarelos

O arco de Mazarelos, tamén coñecido como porta de Mazarelos, é unha das portas que daban acceso á cidade de Santiago de Compostela nas Idades Media e Moderna, cando a cidade estaba defendida por unha muralla. Características A porta de Mazarelos é o único vestixio que queda en pé da muralla de Santiago de Compostela, xa que o resto da mesma foi derrubado entre os séculos XVIII e XIX. A porta, de arco de medio punto peraltado, ten acaroada no lateral sur unha edificación que conserva os baseamentos do torreón defensivo que flanqueaba a porta. Ambas as arquitecturas están construídas en granito. Historia Construción A expedición militar de Almanzor sobre Santiago de Compostela no ano 997 levou ao bispo Cresconio (1037-1066) a reconstruír o sistema defensivo creado por Sisnando II contra 968. Sobre o segundo anel defensivo (profundos fosos e cercas) que rodeaba o núcleo urbano (o primeiro protexía o locus Sancti Iacobi), Cresconio edificou outra muralla con torreóns de planta cadrada e rolda interior. Importancia da porta na Idade Media Esta porta antigamente permitía entrar en Santiago de Compostela aos viaxeiros procedentes de Ourense. Na Idade Media, os peregrinos que llegaban a Santiago de Compostela desde Mérida pola Vía da Prata entraban na cidade pola porta de Mazarelos, que era tamén o lugar por onde entraban o viño do Ribeiro desde a cidade de Ourense, segundo consta no capítulo IX do libro V do famoso Codex Calixtinus, citado por Miguel Etayo Gordejuela: Hai constancia de que na Idade Media varios cambistas de moedas vivían na praza de Mazarelos, e tamén de que a porta de Mazarelos era unha das máis frecuentadas por transeúntes e transportistas de mercadorías, xa que até ela chegaba o camiño que unía Santiago de Compostela con Comarca do Sar, e por ela chegaban a Santiago os cereais casteláns e os viños do Ribeiro e do val dol Ulla. Reformas Durante os séculos XVI e XVII realizáronse importantes reparacións e reformas no sistema defensivo da cidade. Finalmente, no século XIX derrubárionse as murallas, quedando só o arco de Mazarelos e algúns outros pequenos vestixios. Notas Véxase tamén Bibliografía González Méndez, Matilde e Luaces Anca, Javier (2009): A cerca da Cidade: Santiago de Compostela. Santiago de Compostela: Oficina da Cidade Histórica e Rehabilitación. Concello de Santiago. (en galego), (en castelán), (en inglés). Etayo Gordejuela, Miguel ( (2011). "La representación artística de la ciudad de Santiago. Leyendas y escrituras". Ángulo Recto. Revista de estudios sobre la ciudad como espacio plural (Madrid: Universidad Complutense de Madrid) (3-1): 135–173. ISSN 1989-4015. Consultado o 9 de marzo de 2018. García Braña, Celestino (1986). "El primer plano conocido de Santiago: un nuevo documento clave para el urbanismo gallego" (PDF). Boletín académico (Escola Técnica Superior de Arquitectura da Coruña) (A Coruña: Universidade da Coruña: Escoela Técnica Superior de Arquitectura) (5): 31–35. ISSN 0213-3474. Arquivado dende o orixinal (PDF) o 04 de marzo de 2016. Consultado o 9 de marzo de 2018. Portela Silva, Ermelindo (coord.) (2003). Historia de la ciudad de Santiago de Compostela (1ª ed.). Santiago de Compostela: Servicio de Publicacións da Universidade de Santiago de Compostela, Concello de Santiago de Compostela e Consorcio de Santiago. ISBN 84-9750-137-3. Ortega Romero, Mª do Socorro Dolores (1994). "Reformas urbanísticas en la Compostela neoclásica: el proyecto de Cermeño para la plaza de Santa Susana". Experiencia y presencia neoclásicas: Congreso Nacional de historia de la arquitectura y del arte (La Coruña, 9-12 de abril de 1991) (1ª ed.). A Coruña: Universidade da Coruña: Servizo de publicacións. pp. 143–152. ISBN 84-88301-78-2. VV.AA. (2013). Badajoz: CEDER "La Serena" y Parlamento de Extremadura, ed. Actas del II Congreso Internacional Camino mozárabe de Santiago (Mérida, 4 y 5 de septiembre de 2013) (PDF) (1ª ed.). TECNIGRAF, S.A. ISBN 978-84-95635-17-4. Outros artigos Praza de Mazarelos Muralla de Santiago de Compostela